*Kivonat a Jászberény Városi Önkormányzat Képviselő-testületének 2019. január 16-án megtartott* ***rendes****,* ***nyílt* *ülésének*** *jegyzőkönyvéből*

***A Jászberény Városi Önkormányzat Képviselő-testületének***

***9/2019. (I. 16.) határozata***

***az V. számú gyermekkörzet helyettesítésének finanszírozásáról***

1. A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában, valamint az egészségügyi alapellátásról szóló 2015. évi CXXIII. törvény 5. § (1) bekezdés a) és e) pontjaiban foglalt feladatkörében eljárva – figyelemmel a házi gyermekorvosi körzet helyettesítésben történő ellátásáról szóló 11/2018. (I. 17.) határozatban, valamint az e határozat alapján megkötött feladat-ellátási szerződésben foglaltakra – a háziorvosi és védőnői körzetekről szóló 41/2009. (X. 29.) önkormányzati rendelet 2. mellékletében meghatározott – V. számú gyermekkörzetet – a praxis betöltéséig: 2018. október hó 1. napjáig – állandó helyettesítésben ellátó „Dr. Ragó és Társa” Betéti Társaság részére (képviseli vezető tisztségviselője: Dr. Ragó Edit személyes ellátásra kötelezett házi gyermekorvos) a múlt év szeptember hónapjában ellátott házi gyermekorvosi, valamint iskola- és ifjúság egészségügyi feladatokra az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet alapján megállapítható finanszírozási díjnak megfelelő összegű: bruttó 951.200.- Ft támogatást biztosít.

2. A Képviselő-testület a támogatás pénzügyi fedezetét a Jászberény Városi Önkormányzat tárgyévi költségvetési rendeletében biztosítja.

***Felelős:*** Kiss József, a PH Közgazdasági Iroda vezetője

***Határidő:*** 2019. évi költségvetés tervezése

3. A Képviselő-testület felhatalmazza Jászberény város polgármesterét a támogatási megállapodás aláírására.

***Felelős:*** Dr. Szabó Tamás polgármester (a támogatási megállapodás aláírása vonatkozásában)

 Kiss József, a PH Közgazdasági Iroda vezetője

***Határidő:*** 2019. március 8.

4. A támogatás kifizetése a „Dr. Ragó és Társa” Betéti Társaság bankszámlaszámára történik.

***Felelős:*** Kiss József, a PH Közgazdasági Iroda vezetője

***Határidő:*** 2019. március 14.

***Erről:***

1. „Dr. Ragó és Társa” Betéti Társaság vezető tisztségviselője útján,

2. Jász-Nagykun-Szolnok Megyei Kormányhivatal,

3. PH Közgazdasági Iroda,

4. Humán és Önkormányzati Igazgatási Iroda,

5. Pénzügyi és Költségvetési Bizottság valamennyi tagja,

6. Humán Erőforrás Bizottság valamennyi tagja,

7. Képviselő-testület valamennyi tagja,

8. Irattár ***értesül.***

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2019. január 17.*

 *(Dr. Bessenyei Lilla)*

 *irodavezető*